Covid-19-sterfgevalle styg in SAGesondheidsorgwerkers doen voorbereiding om mense te toets by Khayelitsha, Kaapstad (2 April 2020) (Foto: AP Photo/Nardus Engelbrecht) Dr. Zweli Mkhize, die minister van gesondheid, het Woensdagaand die jongste Covid-19-statistiek vir Suid-Afrika bekend gemaak. Altesaam 1 845 persone het reeds positief getoets vir die nuwe koronavirus. Dit is ŉ styging van 96 van die vorige getal. Nog vyf persone het gesterf. Dit bring die dodetal vir Covid-19-sterftes op 18 te staan. Altesaam 63 776 toetse is tot dusver gedoen, ŉ styging van 5 678 toetse sedert die departement van gesondheid se laaste verslag. Provinsiale uiteensetting van positiewe gevalle: Gauteng – 782 Wes-Kaap – 495 KwaZulu-Natal – 354 Vrystaat – 88 Oos-Kaap – 45 Limpopo – 21 Mpumalanga – 21 Noordwes – 15 Noord-Kaap – 13 Provinsie onbekend – 11 Sterftes: 1. ŉ 48-jarige vrou van die Wes-Kaap 2. ŉ 85-jarige man van die Vrystaat 3. ŉ 79-jarige man van Gauteng 4. ŉ 46-jarige vrou van KwaZulu-Natal 5. ŉ 74-jarige man van KwaZulu-Natal 6. ŉ 63-jarige vrou van KwaZulu-Natal 7. ŉ 81-jarige vrou van KwaZulu-Natal 8. ŉ 80-jarige vrou van KwaZulu-Natal 9. ŉ 80-jarige man van KwaZulu-Natal 10. ŉ 82-jarige vrou van die Wes-Kaap 11. ŉ 86-jarige man van KwaZulu-Natal 12. ŉ 57-jarige man van die Wes-Kaap 13. ŉ 60-jarige man van KwaZulu-Natal 14. ŉ 55-jarige man van die Vrystaat 15. ŉ 77-jarige man van die Vrystaat 16. ŉ 49-jarige man van Gauteng 17. ŉ 52-jarige man van Gauteng 18. ŉ 70-jarige man van KwaZulu-Natal Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.